ᱡᱩᱛᱷᱤᱠᱟ ᱨᱚᱭ

ᱡᱩᱛᱷᱤᱠᱟ ᱨᱚᱭ (᱒᱐ ᱮᱯᱨᱤᱞ ᱑᱙᱒᱐ – ᱕ ᱯᱷᱮᱵᱽᱨᱩᱣᱟᱨᱤ ᱒᱐᱑᱔) ᱫᱚ ᱥᱤᱧᱚᱛ ᱨᱤᱱᱤᱡ ᱢᱤᱫ ᱥᱟᱥᱛᱨᱤᱭᱚ ᱟᱨ ᱵᱷᱚᱡᱚᱱ ᱥᱮᱨᱮᱧ ᱠᱟᱹᱨᱤᱜᱚᱞ ᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱒᱐᱐ ᱠᱷᱚᱱ ᱰᱮᱵᱽ ᱦᱤᱱᱫᱤ ᱟᱨ ᱑᱐᱐ ᱠᱷᱚᱱ ᱰᱮᱵᱽ ᱵᱟᱝᱞᱟ ᱯᱷᱤᱞᱢ ᱟᱨ ᱱᱟᱦᱟᱜ ᱡᱩᱜᱽ ᱨᱮᱱᱟᱜ ᱥᱮᱨᱮᱧ ᱮ ᱥᱮᱨᱮᱧ ᱟᱠᱟᱫᱟ ᱾ ᱱᱚᱣᱟ ᱵᱮᱜᱚᱨ ᱦᱚᱸ ᱩᱱᱤ ᱫᱚ ᱟᱭᱢᱟ ᱨᱚᱵᱤᱱᱫᱽᱨᱚ ᱥᱚᱝᱜᱤᱛ, ᱱᱚᱡᱽᱨᱩᱞ ᱜᱤᱛᱤ ᱟᱨ ᱦᱚᱲ ᱠᱩᱥᱤᱭᱟᱜ ᱱᱟᱦᱟᱜ ᱥᱮᱨᱮᱧ ᱠᱚᱭ ᱥᱮᱨᱮᱧ ᱟᱠᱟᱫᱟ ᱾ "ᱥᱟᱸᱡᱷᱮᱨ ᱛᱟᱨᱚᱠᱟ ᱟᱢᱤ", "ᱮᱢᱚᱱᱤ ᱵᱚᱨᱥᱟ ᱪᱷᱤᱞᱚ ᱥᱮᱫᱤᱱ", "ᱡᱟᱱᱤ ᱡᱟᱱᱤ ᱯᱨᱤᱭᱚ", "ᱫᱳᱞ ᱫᱤᱭᱮ ᱠᱮ ᱡᱟᱭ ᱟᱢᱟᱨᱮ", "ᱮᱭ ᱡᱚᱢᱩᱱᱟᱨᱤ ᱛᱤᱨᱮ" ᱟᱨ "ᱛᱩᱢᱤ ᱡᱚᱫᱤ ᱨᱟᱫᱷᱮ ᱦᱚᱛᱮ ᱥᱭᱟᱢ" ᱮᱢᱟᱱ ᱥᱮᱨᱮᱧ ᱠᱚᱫᱚ ᱟᱭᱟᱜ ᱯᱩᱱ ᱜᱮᱞᱟᱝ ᱥᱮᱨᱮᱧ ᱡᱤᱭᱚᱱ ᱨᱮᱱᱟᱜ ᱦᱤᱴ ᱥᱮᱨᱮᱧ ᱠᱟᱱᱟ ᱾ ᱩᱱᱤ ᱫᱚ ᱦᱤᱱᱫᱤ ᱯᱷᱤᱞᱢ ᱤᱱᱰᱟᱥᱴᱨᱤ ᱞᱟᱹᱜᱤᱫ ᱦᱚᱸ ᱵᱷᱚᱠᱛᱤ ᱥᱮᱨᱮᱧ ᱮ ᱨᱮᱠᱳᱨᱰ ᱟᱠᱟᱫᱟ ᱾ ᱥᱤᱧᱚᱛ ᱥᱚᱨᱠᱟᱨ ᱯᱟᱦᱴᱟ ᱠᱷᱚᱱ ᱑᱙᱗᱒ ᱥᱟᱞᱮ ᱨᱮ ᱩᱱᱤ ᱫᱚ ᱯᱩᱱ ᱟᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱥᱤᱵᱷᱤᱞᱤᱭᱟᱱ ᱥᱤᱨᱯᱷᱟᱹ ᱯᱚᱫᱽᱢᱚ ᱥᱨᱤ ᱛᱮᱠᱚ ᱢᱟᱱᱚᱛ ᱞᱮᱫᱮᱭᱟ ᱾

 ᱡᱤᱭᱚᱱ 
ᱡᱩᱛᱷᱤᱠᱟ ᱨᱚᱭ ᱫᱚ ᱑᱙᱒᱐ ᱥᱟᱞᱮ ᱨᱮ ᱵᱨᱤᱴᱤᱥ ᱤᱱᱰᱤᱭᱟ ᱨᱮᱱᱟᱜ ᱦᱟᱣᱲᱟ, ᱵᱮᱸᱜᱚᱞ ᱨᱮᱱᱟᱜ ᱟᱢᱛᱟ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱩᱱᱤ ᱫᱚ ᱟᱹᱰᱤ ᱠᱟᱹᱴᱤᱡ ᱩᱢᱮᱨ ᱠᱷᱚᱱ ᱜᱮ ᱥᱮᱨᱮᱧ ᱮ ᱮᱛᱚᱦᱚᱵ ᱞᱮᱫᱟ ᱾ ᱑᱙᱓᱒ ᱥᱟᱞᱮ ᱨᱮ, ᱡᱚᱠᱷᱚᱱ ᱩᱱᱤᱭᱟᱜ ᱩᱢᱮᱨ ᱑᱒ ᱥᱮᱨᱢᱟ ᱛᱟᱦᱮᱸ ᱠᱟᱱᱟ, ᱩᱱ ᱡᱚᱦᱚᱜ ᱟᱭᱟᱜ ᱯᱩᱭᱞᱩ ᱮᱞᱵᱚᱢ ᱮ ᱨᱮᱠᱳᱨᱰ ᱞᱮᱫᱟ ᱾ ᱩᱱᱤ ᱫᱚ ᱥᱮᱨᱮᱧ ᱰᱤᱨᱮᱠᱴᱚᱨ ᱟᱨ ᱟᱡᱤᱡ ᱜᱩᱨᱩ ᱠᱟᱡᱤ ᱱᱚᱡᱽᱨᱩᱞ ᱤᱥᱞᱟᱢ ᱟᱨ ᱵᱟᱝᱞᱟ ᱥᱮᱨᱮᱧ ᱰᱤᱨᱮᱠᱴᱚᱨ ᱠᱚᱢᱚᱞ ᱫᱟᱥᱜᱩᱯᱛᱚ ᱣᱟᱜ ᱛᱟᱹᱨᱤ ᱨᱮ ᱟᱭᱢᱟ ᱥᱮᱨᱮᱧ ᱮ ᱥᱮᱨᱮᱧ ᱞᱮᱫᱟ ᱾ ᱟᱭᱟᱜ ᱥᱮᱨᱮᱧ ᱠᱩᱥᱤᱭᱟᱜ ᱦᱚᱲ ᱠᱚ ᱢᱩᱫᱽ ᱨᱮ ᱢᱚᱦᱟᱛᱢᱟ ᱜᱟᱱᱫᱷᱤ ᱟᱨ ᱡᱚᱵᱟᱦᱚᱨᱞᱟᱞ ᱱᱮᱦᱨᱩ ᱦᱚᱸ ᱠᱤᱱ ᱛᱟᱦᱮᱸ ᱠᱟᱱᱟ ᱾ ᱕ ᱯᱷᱮᱵᱽᱨᱩᱣᱟᱨᱤ ᱒᱐᱑᱔ ᱨᱮ ᱟᱹᱰᱤ ᱫᱤᱱ ᱵᱮᱢᱟᱨ ᱛᱟᱭᱚᱢ ᱙᱓ ᱥᱮᱨᱢᱟ ᱩᱢᱮᱨ ᱨᱮ ᱠᱚᱞᱠᱟᱛᱟ ᱨᱮᱱᱟᱜ ᱢᱤᱫ ᱟᱥᱯᱟᱛᱟᱞ ᱨᱮ ᱩᱱᱤᱭᱟᱜ ᱜᱩᱨ ᱞᱮᱱᱟ ᱾

 ᱥᱤᱨᱯᱷᱟᱹ ᱠᱚ 
 ᱩᱱᱤ ᱫᱚ ᱑᱙᱗᱒ ᱥᱟᱞᱮ ᱨᱮ ᱥᱤᱧᱚᱛ ᱥᱚᱨᱠᱟᱨ ᱯᱟᱦᱴᱟ ᱠᱷᱚᱱ ᱯᱚᱫᱽᱢᱚ ᱥᱨᱤ ᱥᱤᱨᱯᱷᱟᱹ ᱛᱮ ᱠᱚ ᱢᱟᱱᱚᱛ ᱞᱮᱫᱮᱭᱟ ᱾

 ᱥᱟᱹᱠᱷᱭᱟᱹᱛ 

External links

Category:1920 births
Category:2014 deaths
Category:Performers of Hindu music
Category:Recipients of the Padma Shri in arts
Category:Singers from West Bengal
Category:Indian women classical singers
Category:Bhajan singers
Category:Women musicians from West Bengal
Category:20th-century Indian women singers